ཟབ་གསང་མཁའ་འགྲོའི་སྙིང་ཐིག་ལས༔ རྩ་གསུམ་རྒྱ་མཚོའི་ཚོགས་བསྐང་བསྡུས་པ་དངོས་གྲུབ་ཆར་འབེབས་བཞུགས་སོ༔ ན་མོ་གུ་རུ་པདྨ་ཀ་ར་ཡེ༔ ༠༠༠༠༠༠བརྡ་ཡིག་༢༧༧༔ ཤ་ཆང་ལ་སོགས་བཟའ་བཏུང་རིགས༔ འབྱོར་ཚོགས་ཐམས་ཅད་བཤམས་བྱས་ཏེ༔ ཡེ་ཤེས་བདུད་རྩིར་བྱིན་གྱིས་བརླབ༔ འདོད་ཡོན་ནམ་མཁའ་མཛོད་དུ་སྤེལ༔ རཾ་ཡཾ་ཁཾ༔ ཨོཾ་ཨཱཿ ཧཱུྃ༔ ཆོས་ཉིད་ནམ་མཁའ་མཛོད་ཀྱི་སྒྱུ་འཕྲུལ་ལས༔ ཚོགས་མཆོད་འདོད་རྒུའི་དཔལ་ཡོན་མི་ཟད་གཏེར༔ སྐྱབས་གནས་དཀོན་མཆོག་གསུམ་དང་རྩ་བ་གསུམ༔ ༈ ཡེ་ཤེས་མཁའ་འགྲོའི་ལྷ་ཚོགས་སྲུང་མར་བཅས༔ ༈ འདིར་གཤེགས་ཞལ་ཟས་ཚོགས་ཀྱི་མཆོད་པ་འབུལ༔ རྩ་གསུམ་དམ་ཅན་སྲུང་མའི་ཐུགས་དམ་བསྐང་༔ སྡོམ་དང་བསླབ་པ་དམ་ཚིག་ཉམས་ཆག་བཤགས༔ དགྲ་བགེགས་གནོད་བྱེད་ཤ་ཁྲག་སྲོག་དབུགས་རོལ༔ ལྷག་སྐྱོང་ཕོ་མོས་ལྷག་རོལ་ཕྲིན་ལས་སྒྲུབས༔ བདག་ཅག་ཚོགས་རྫོགས་སྒྲིབ་དག་སངས་རྒྱས་ཤོག༔ དེ་ལྟར་གྲངས་ལྡན་བསགས་བྱས་ན༔ ཚེ་འདིར་བཀྲ་ཤིས་དགེ་ལེགས་འཕེལ༔ ཉམས་ཆག་ཉེས་ལྟུང་ཐམས་ཅད་བྱང་༔ ཚེ་རབས་ཀུན་ཏུ་གསང་སྔགས་ཀྱི༔ སྒོ་དང་འཕྲད་ཅིང་ཉམས་སུ་ལེན༔ མཐར་ཐུག་རྫོགས་སངས་རྒྱས་འགྱུར་རོ༔ ས་མ་ཡ༔ རྒྱ་རྒྱ་རྒྱ༔ བརྡ་ཐིམ༔ ཞེས་པ་འདི་ཡང་ཉེར་མཁོའི་ཆེད་དུ་བདུད་འཇོམས་རྡོ་རྗེས་མཁའ་འགྲོའི་གསང་མཆོད་ལས་བསྒྱུར་བའོ།། །།
དབུ་ཁྲིད་བརྡ་ཡིག་༠༠༠༠༢༧༩༔